Bashkim Fino

Bashkim Fino (født 12. oktober 1962 i Gjirokastër i Albania, død 29. mars 2021 i Tirana) var en albansk politiker som var Albanias statsminister fra mars til juli 1997.

Fino ble utdannet til økonom ved Universitetet i Tirana og i USA. Etter utdannelsen arbeidet han som økonom i Gjirokastër og ble byens ordfører i 1992.

Den 11. mars 1997 utnevnte Albanias president Sali Berisha Fino, som var medlem av opposisjonspartiet Albanias sosialistiske parti, til statsminister som leder for en samlingsregjering som skulle gjenopprette stabiliteten i landet etter opprøret som fulgte i kjølvannet av sammenbruddet av pyramidesvindelen i slutten av 1996, da regjeringen hadde mistet kontroll over store deler av landet. 

Fino var statsminister under parlamentsvalget i 1997, hvor sosialistpartiet vant et stort flertall, innen han trådte tilbake og ble etterfulgt av partilederen, Fatos Nano. Han fortsatte i toppolitikken, både som visestatsminister og senere som minister. Til sist var han medlem av den folkevalgte forsamlingen som representant fra valgkrets i distriktet Korçë. Fino underviste dessuten ved Det albanske sosialistpartis politiske akademi.

Fino døde den 29. mars 2021 i Tirana, av covid-19, i en alder av 59 år.

Referanser 

Albanske politikere
Personer fra Gjirokastër
Dødsfall relatert til covid-19 i Albania
Politikere ofre for covidpandemien